Diari Oficial de la Generalitat Valenciana


Sumari del DOGV 4953, del 24-02-2005 (2005/1225)

ACORD de 21 de desembre de 2004, de la Comissió Territorial d'Urbanisme, relatiu a la modificació puntual número 11 del Pla General de Villena.
-----------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1225


Data del document
:   21-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Villena
    * pla d'urbanisme

ACORD de 21 de desembre de 2004, de la Comissió Territorial d'Urbanisme, relatiu a la modificació puntual número 11 del Pla General de Villena. [2005/A1225]
  
Vist l'expedient de referència i sobre la base dels següents antecedents i consideracions
  
Antecedents
  
1. El projecte de modificació puntual número 11 del Pla General es va sotmetre a informació pública durant un mes mitjançant un acord del Ple de l'Ajuntament del dia 7 de febrer de 2002, i es va publicar l'anunci en el Diari Oficial de la Generalitat Valenciana número 4.208 de data 12 de març de 2002 i en el diari Información de data 8 de març del mateix any. Després del pertinent període d'exposició pública en què no es van presentar al·legacions, va ser aprovat provisionalment pel mateix òrgan en data 16 de maig de 2002 per majoria absoluta.
  
Amb data 5 de novembre de 2004, l'Ajuntament presenta nova documentació correctora de l'anterior, i remet amb tal efecte el projecte degudament diligenciat i plànol de refosa número 3 de la classificació del sòl del Pla General d'Ordenació Urbana (PGOU) de Villena, degudament diligenciat amb data d'aprovació plenària.
  
2. La documentació està integrada per memòria informativa i justificativa, plànols d'informació i d'ordenació i estudi d'impacte ambiental.
  
3. L'objecte de l'expedient és el de desclassificació d'una zona classificada en el Pla General d'Ordenació Urbana de Villena com de protecció especial agrològica i la seua classificació com a sòl no urbanitzable comú. La superfície de sòl objecte de requalificació és de 226.150 metres quadrats.
  
Es justifica la modificació proposada en el fet que les vigents determinacions de zona de protecció agrològica impedeixen l'actual expansió de la ciutat en aquesta. S'entén que l'especial protecció establida és excessivament restrictiva ja que en l'informe agrològic emés per l'enginyer agrònom, Rubén Hernández Hernández, es posa de manifest que els terrenys sobre els quals es proposa la desqualificació «no constitueixen una zona d'especial importància agrícola per no plantejar condicions excepcionals per al cultiu, i són mes bé aquestes mediocres, existint en el terme municipal de Villena múltiples zones agrícoles que posseeixen un potencial productiu molt superior al d'aquests terrenys que no estan protegits d'aquesta manera».
  
4. Consten en l'expedient els següents pronunciaments de les administracions les competències i béns demanials de les quals puguen resultar afectats:
  
- Declaració d'impacte ambiental emesa en data 5 d'octubre de 2004 pel director general de Gestió del Medi Natural, que estima acceptable la modificació proposada i no proposa mesures protectores ni correctores ni programa de vigilància ambiental ja que aquesta no comporta cap activitat concreta mes allà de la mera desclassificació.
  
Això no lleva que tal com es recull en el referit informe: «Determinats usos en el sòl no urbanitzable comú, com també futures reclassificacions de sòl no urbanitzable en aquesta zona, implicarien per a la seua autorització a l'aprovació la necessitat de sotmetre les dites actuacions al corresponent procediment d'avaluació d'impacte ambiental, on s'avaluaren els impactes sobre el medi originats per cada un dels nous usos proposats».
  
- Oficina del Pla de Carreteres de la Conselleria d'Infraestructures i Transport de data 29 de setembre de 2002, emés en sentit favorable amb una sèrie d'observacions sobre el finançament de la rotonda.
  
- Conselleria d'Agricultura, Pesca i Alimentació de data 17 de desembre de 2004, en sentit favorable.
  
Consideracions tecnicojurídiques
  
1. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (en endavant LRAU).
  
2. La documentació està completa a l'efecte del compliment de l'article 27 de la LRAU.
  
3. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, i en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual número 11 del Pla General del Municipi de Villena.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Alacant, 21 de desembre de 2004.- El director territorial de la Conselleria de Territori i Habitatge: Ramón Rizo Aldeguer.